Umakoti akadli ogqokweni enganikiwe isithebe, unikwa ngembuzi ukuthi adle esithebeni. Ukugcagca nokugcagcalwe ngokwesintu kusho lukhulu futhi yinto enhle kakhulu ngoba isuke isho kumuntu wesilisa ukuthi useyindoda ngokuphelele futhi usekwesinye isigaba sempilo. Kanti ngokunjalo nakumuntu wesifazane kusho lukhulu ngoba usuke esuka ebuntombazaneni abe umakoti ngokuphelele. Uma umakoti esegcagcile, akuvumelekile adle esithebeni kanye namasi ngokunjalo ngaphambi kokuba […]
Emva kokugcagca noma emva kodwendwe umakoti uyaphuca, uhlala izinyanga ezintathu emva kokugida, bese kuthi kweyesine ke aphuce. Ngoba usuke esehleli kwakhe emva komshado, uyabuya aye kubo kwakhe ekhaya, afike ahlale isonto libe linye kubo, kugaywe utshwala ekhaya. Ntambama ngalo lelolanga kuhlatshwa imbuzi ebizwa ngokuthi eyomphuco. Iyahlinzwa ke bese iphekwa ngakusasa ngalelilanga akazohamba ngalo eseya kwakhe […]
Umnyekezo inyama yangaphakathi ejwayelekile esingabala amathumbu amnyama namhlophe; usinyaka; itwani nosu. Lenyama inikwa leligama kuphela uma inkomo ihlatshelwe isiko lokugana. Kungaba inkomo yokuncama noma inkomo yomqholiso, inqobo nje uma kuyinkomo yokuganiselana. Lenyama idliwa ngesiko elithile njengokuthi ayidlelwa ekhaya, idlelwa ngaphandle komuzi, kubo kwentombi eganayo nasemzini lapho igana khona. Leligama elithi umnyekezo liyisiZulu esiqojeme ngoba. amakhosikazi […]
Amasiko lapha esiZulwini kungamaguguawobabamkhulu bethu aphendlwa adluliswa izizukulwane ngezizukulwane ukuba ziwalandele ngoba esho incazelo noma inqubomgomo yokwenza izinto ngendlela ehloniphekile empilweni. Umncamo into eyayenziwa uma kuzogana intombi iye kamkhwenyana ngakusasa ngosuku lomshado. Intombi lena eyayizoshada yayihlala elawini lapho ibe nezinye izintombi khona ubusuku ngaphambi kokuba kube wusuku lomshado. Yayihlatshelwa imbuzi bese inyongo yembuzuzi nomhlwehlwe wayo […]